18. ΑΝΑΓΚ.ΝΟΜΟΣ υπ’ αριθ. 2185 της 15/19 Ιαν. 1940 Περί συμπληρώσεως των κειμένων διατάξεων περί ταχυδρομικής ανταποκρίσεως. Άρθρ.1.-Επιτρέπεται η έκδοσις υπό της Ταχυδρομικής Υπηρεσίας βραχειών επιστολών εσωτερικού φερουσών έντυπον ενιαίον γραμματόσημον της κλάσεως δραχμών τεσσάρων, εις ο περιλαμβάνεται και το κατά την παρ. 1 εδάφ. α΄ του άρθρ. 4 του Α.Ν. 422 προβλεπόμενον ειδικόν πεντηκοντάλεπτον τέλος υπέρ της Κοινωνικής Προνοίας. 2.Δια Β.Δ/τος εκδιδομένου προτάσει των Υπουργών Οικονομικών, Κρατικής Υγιεινής και Αντιλήψεως και Συγκοινωνίας, θέλει καθορισθή ο τρόπος της αποδόσεως εις το Υπουργείον Κρατικής Υγιεινής και Αντιλήψεως του κατά την προηγουμένην παράγραφον συνεισπραττομένου ειδικού τέλους κοινωνικής προνοίας. 3.Ο τύπος και το χρώμα του γραμματοσήμου των βραχειών επιστολών, αι διαστάσεις και οι όροι κατασκευής τούτων θέλουσιν ορισθή δια Β.Δ/τος. 4.Η τιμή πωλήσεως των βραχειών επιστολών δύναται ν’ αυξομειούται δια Β.Δ/τος. Άρθρ.2.-1.Επιτρέπεται εις την Ταχυδρομικήν Υπηρεσίαν να εκδίδη και πωλή ειδικά έντυπα φύλλα δια τας συλλογάς γραμματοσήμων. Η τιμή πωλήσεως τούτων ορίζεται δια Β.Δ/τος. Σελ. 163 171-99 Ταχυδρομική Ανταπόκριση 22.Γ.α.17-18 2.Επίσης επιτρέπεται εις την Ταχυδρομικήν Υπηρεσίαν να εκδίδη και πωλή εις το κοινόν ειδικής κατασκευής χάρτην και φακέλλους επιστολών δια τους αλληλογραφούντας δια του εναερίου Ταχυδρομείου. Η τιμή πωλήσεως τούτων ορίζεται δια κοινής αποφάσεως των Υπουργών Συγκοινωνίας και Οικονομικών. Άρθρ.3.-(Αντικαθίσταται το άρθρ. 16 του Νόμ. 4581/1930). 